ananddey/assamese-wiki-corpus huggingface dataset:
যশৱন্ত গড়, অৰুণাচল প্ৰদেশ

যশৱন্ত গড় বা যশৱন্ত গড় ৱাৰ মেম’ৰিয়েল হৈছে অৰুণাচল প্ৰদেশৰ ছেলা পাছত নিৰ্মিত এটি যুদ্ধ স্মাৰক। এই স্মাৰকটো ভাৰত-চীন যুদ্ধৰ সময়ত শ্বহীদ হোৱা ভাৰতীয় সেনাৰ ৰাইফলমেন যশৱন্ত সিং ৰাৱতৰ সন্মানাৰ্থে নিৰ্মাণ কৰা হৈছে।
যশৱন্ত সিং ৰাৱত ভাৰতীয় সৈন্য বাহিনীৰ গাড়োৱাল ৰাইফলছৰ এজন সৈনিক আছিল যাক অৰুণাচল প্ৰদেশ, ভাৰতৰ নুৰানাঙত চীন-ভাৰত যুদ্ধৰ সময়ত প্ৰদৰ্শন কৰা বীৰত্বৰ বাবে মৰণোত্তৰভাৱে সন্মানীয় মহা বীৰ চক্ৰ প্ৰদান কৰা হৈছিল।‘যশৱন্ত গড়’ বা ‘যশৱন্ত গড় ৱাৰ মেম’ৰিয়েল’ অৰুণাচল প্ৰদেশৰ ছেলা পাছত অৱস্থিত এক বিখ্যাত পৰ্যটনস্থলী আৰু গোটেই বছৰ জুৰি বিভিন্ন ঠাইৰপৰা অলেখ ভ্ৰমণকাৰী এই ঠাইডোখৰ চাবলৈ আহে। যশৱন্ত সিঙে যুদ্ধৰ সময়ত ব্যৱহাৰ কৰা বিছনা পত্ৰ, কাপোৰ, অস্ত্ৰ, টেলিফোন আদি ইয়াত সংৰক্ষণ কৰা হৈছে।

জনশ্ৰুতি মতে, যশৱন্ত সিং ৰাৱতে চীনা সৈন্যৰ বিৰুদ্ধে যুঁজ দিয়াৰ সময়ত ছেলা নামৰ এগৰাকী পাহাৰীয়া গাভৰুৱে যশৱন্ত সিঙক বহুদূৰ বাটকুৰি বাই আহি খাদ্য আৰু পানীৰ যোগান ধৰিছিল আৰু যুঁজিবলৈ প্ৰেৰণা দিছিল। যুদ্ধত যশৱন্ত সিঙৰ মৃত্যু হয় আৰু তেওঁৰ মৃত্যুৰ কথা শুনি ছেলাই আত্মহত্যা কৰে। পাছটো ৪১৭০ মিটাৰ (১৩,৭০০ ফুট) ওখ দুয়োজনৰ মৃত্যুৰ পিছত যি ঠাইৰ পৰা যশৱন্ত সিঙে চীনা সৈন্যৰ বিৰুদ্ধে যুঁজিছিল সেই গড়টো ‘যশৱন্ত গড়’ আৰু যি ৰাস্তাৰে ছেলা অহা-যোৱা কৰিছিল সেই ৰাস্তা ছেলা পাছ নামে বিখ্যাত হৈ পৰে।

লগতে চাওঁক

অৰুণাচল প্ৰদেশ
টাৱাং জিলা
ছেলা পাছ
যশৱন্ত সিং ৰাৱত
জং জলপ্ৰপাত

তথ্যসূত্ৰ

শ্ৰেণী:ভাৰতৰ পৰ্যটনস্থলী
শ্ৰেণী:অৰুণাচল প্ৰদেশ

তথ্যসূত্ৰ

শ্ৰেণী:ভাৰতৰ পৰ্যটনস্থলী
শ্ৰেণী:অৰুণাচল প্ৰদেশ
নাজমা ছাদিক

নাজমা ছাদিক ( (জন্ম, ১৯৪৩ –মৃত্যু, ৮ জানুৱাৰী ২০১৫) আছিল এগৰাকী বিশিষ্ট পাকিস্তানৰ সাংবাদিক, লেখিকা, মানৱ অধিকাৰ কৰ্মী, শিল্পী, পৰিৱেশবিদ আৰু চিত্ৰশিল্পী। আৰ্থ-সামাজিক বিষয়ৰ ওপৰতো গৱেষণা কৰি অসংখ্য গ্ৰন্থ আৰু প্ৰবন্ধ লিখিছিল। ১৯৭৫ চনত মহিলাৰ বিৰুদ্ধে হোৱা মানৱ অধিকাৰ উলংঘাৰ ওপৰত আলোকপাতৰ বাবে মহিলা বেচৰকাৰী সংস্থা শ্বিৰকট গাহৰ সহ-প্ৰতিষ্ঠা কৰে। তেওঁ পাকিস্তানৰ মহিলা কাৰ্য্য মঞ্চ (WAF)ৰো সহ-প্ৰতিষ্থাপক আছিল।

জীৱনী

১৯৪৩ চনত বৃটিছ ভাৰতৰ বংগত জন্মগ্ৰহণ কৰা ছাদিকে পূব পাকিস্তানৰ তথা বৰ্তমান বাংলাদেশৰ কৃষকৰ গ্ৰাম্য পৰিৱেশত ডাঙৰ-দীঘল হোৱা ছাদিকক তেওঁৰ ভৱিষ্যতৰ চিন্তাধাৰাত প্ৰভাৱ পেলায়। ঢাকাৰ ভিকাৰুন্নিছা নন স্কুল এণ্ড কলেজত অধ্যয়ন কৰা ছানীয়ে ইংৰাজী ভাষাত লিখাৰ ব্যতিক্ৰমী দক্ষতাৰ বাবে পৰিচিত আছিল। বিয়াৰ পাছত তেওঁ কৰাচীলৈ গুচি যায়। কৰাচীত তেওঁ প্ৰথমে এটা বিজ্ঞাপন সংস্থাত কপিৰাইটাৰ হিচাপে কাম কৰে। ১৯ বছৰ বয়সত তেওঁ কৰাচীত প্ৰথম চিত্ৰ প্ৰদৰ্শনী অনুষ্ঠিত কৰে। বাতৰি কাকতৰ কাম-বন্ধ কৰাৰ পাছত শ্বিৰকট গাহ আৰু ডব্লিউ এ এফৰ কাম-কাজৰ প্ৰচাৰৰ বাবে বেছিভাগ সময় উছৰ্গা কৰিছিল।

মৃত্যু

২০১৫ চনৰ ৮ জানুৱাৰীত ৭২ বছৰ বয়সত কৰাচীত বৃক্ক বিকলতা আৰু বুকুৰ জমা হোৱাৰ বাবে ছাদিকৰ মৃত্যু হয়। তেওঁৰ কন্যা ডেনেব সুম্বুল নামৰ এজন তথ্যচিত্ৰ নিৰ্মাতাই মাতৃক শ্ৰদ্ধাঞ্জলি জনাই লিখিছে-

মোৰ আচৰিত, অদম্য মাতৃক মই কিমান ধৰণে বৰ্ণনা কৰিব পাৰো – তেওঁ অগণন ভূমিকা পালন কৰিছিল – শেষলৈকে এগৰাকী কৰ্মী, ৩৫ বছৰতকৈও অধিক সময় ধৰি এগৰাকী সাংবাদিক, ডব্লিউ এ এফৰ অন্যতম প্ৰতিষ্থাপক সদস্য, আৰু এনে এগৰাকী যিয়ে বহু আগ্ৰহী আছিল আৰু আচৰিত ধাৰণা আৰু নতুন দৃষ্টিভংগীৰ বাবে কেতিয়াও অভাৱ নাছিল।"

দ্য নিউজৰ "ইউ মেগাজিন"ত প্ৰকাশিত তেওঁৰ চূড়ান্ত প্ৰবন্ধত ছাদিকে লিখিছে: "কৰ্মীসকলে মহিলাসকলক নিজৰ ভোটাধিকাৰ ব্যৱহাৰ কৰিবলৈ উৎসাহিত কৰিব লাগিব। এইটো মানৱ অধিকাৰ আৰু গণতন্ত্ৰৰ সৈতে গভীৰভাৱে জড়িত। কথা-বতৰা আৰম্ভ কৰক।"

প্ৰকাশিত কৰ্মৰাজি

ছাদিকে তেওঁৰ বিস্তৃত গৱেষণাৰ ভিত্তিত বহুতো কিতাপ আৰু প্ৰবন্ধ লিখিছিল, যেনে হাউ ডে ৰান পাকিস্তান, হাউ ডে ৰান দ্য ৱৰ্ল্ড, হাউ ডে কিল দ্য ৱৰ্ল্ড, ফাইনেন্সিয়েল টেৰৰিজম, গ্ৰাউণ্ড ৰিয়েলিটিজ। তেওঁৰ প্ৰবন্ধসমূহ কেইবাটাও আন্তঃৰাষ্ট্ৰীয় প্ৰকাশন আৰু কিতাপতো প্ৰকাশ পাইছিল। মৃত্যুৰ সময়ত তেওঁ মাতৃ ড° চৈয়দা ফাতিমা ছাদিকৰ কোৰআনৰ ওপৰত লিখা গ্ৰন্থৰ ইংৰাজী অনুবাদ সম্পাদনা কৰি আছিল।

তথ্যৰ উৎস

গ্ৰন্থতালিকা

বাহ্যিক সংযোগ

শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:পাকিস্তানৰ ব্যক্তি
শ্ৰেণী:মৃত ব্যক্তি
শ্ৰেণী:চিত্ৰশিল্পী
শ্ৰেণী:লেখিকা
কৈইলী দেৱী

কৈইলীদেৱী মাথেমা (নেপালী: कोइलीदेवी माथेमा; প্ৰায় ১৯২৯–২০০৭) নেপালী সংগীত জগতৰ প্ৰথম মহিলা গীতিকাৰ লগতে গায়িকা আৰু সুৰকাৰ। নেপালী ভাষাত তেওঁৰ নাম ‘কৈইলী’ৰ শব্দৰ পৰা উদ্ভৱ হৈছে যাৰ অৰ্থ হৈছে ‘কুলি চৰাই’। সুৰীয়া আৰু মিঠা কণ্ঠৰ বাবে পৰিচিত কুলি চৰাইৰ বৰ্ণনাৰ সৈতে এয়া উপযুক্ত উপমা। পেহীয়েকৰ সহায়ত ১১ বছৰ বয়সত সিং চুমশ্বেৰ জে বি আৰৰ ৰাজপ্ৰসাদত সহায়িকা হিচাপে তেওঁ প্ৰৱেশ কৰে। তেওঁৰ সুৰীয়া কণ্ঠ শুনি ৰজাই তেওঁক কৈইলী বুলি উল্লেখ কৰিছিল, তাৰ পিছত তাই কৈইলী দেৱী নামেৰে পৰিচিত হৈছিল, যিটো নামে তাইক সফলতা আৰু খ্যাতি প্ৰদান কৰিছিল। সিংহ দৰবাৰত তেওঁ গান গাই নাচিছিল। ২০০৭ খ্ৰীষ্টাব্দৰ আশে-পাশে দেশত গণতন্ত্ৰ প্ৰতিষ্ঠা হোৱাৰ পিছত ৰেডিঅ’ নেপালত তেওঁ এগৰাকী স্বতন্ত্ৰ গায়িকা হিচাপে পৰিগণিত হয়। তেওঁ হৈছে নেপালৰ পেছাদাৰী গায়িকা সকলৰ প্ৰথম প্ৰজন্মৰ অন্তৰ্গত। তেওঁৰ গীতসমূহ সমগ্ৰ দেশৰ কেইবাখনো চলচ্চিত্ৰ আৰু নাটকতো ব্যৱহাৰ কৰা হৈছে।

ব্যক্তিগত জীৱন

মাকৱানপুৰ জিলাৰ চিছাপানী গাডীৰ নীলাম বছনেট আৰু ৰামবাহাদুৰ বছনেটৰ কন্যা কৈইলী দেৱীৰ জন্মতে নাম আছিল ৰাধা বছনেট। তেওঁৰ নাম ৰাধা আছিল যদিও সৰুতে তেওঁ পন্তৰী নামেৰে জনাজাত আছিল৷ কাঠমাণ্ডুৰ মাখান টোলেৰ স্থানীয় বিদ্যালয় এখনত নামভৰ্তি কৰোতেও তেওঁ সেই নামেই ব্যৱহাৰ কৰিছিল। মাত্ৰ এবছৰ বয়সতে তেওঁৰ মাকৰ মৃত্যু হয়। পাঁচ বছৰ বয়সত তেওঁ পেহীয়েক (পিতৃৰ ভনীয়েক)ৰ সৈতে কাঠমাণ্ডুলৈ যায়, তেওঁ কৈইলীক সংগীতো শিকাইছিল। পেহীয়েকৰ সহায়ত তেওঁ ১১ বছৰ বয়সত সহায়ক হিচাপে সিং চুমশ্বেৰ জে বি আৰৰ ৰাজপ্ৰসাদত প্ৰৱেশ কৰে। তেওঁৰ সুৰীয়া কণ্ঠ শুনি তেওঁ তাইক কৈইলী বুলি কয়, তাৰ পিছত তেওঁ কৈইলী দেৱী নামেৰে পৰিচিত হয়, যিটো নামে তেওঁক সফলতা আৰু খ্যাতি প্ৰদান কৰে।

কৰ্ম জীৱন আৰু বঁটা

আগতে তেওঁ সিংহ দৰবাৰত গান গাইছিল আৰু নৃত্য কৰিছিল যদিও ২০০৭ চনৰ বি এছ বৰ্ষৰ আশে-পাশে, গণতন্ত্ৰ প্ৰতিষ্ঠাৰ পিছত, তেওঁ ৰেডিঅ' নেপালত এগৰাকী স্বতন্ত্ৰ গায়িকা হৈছিল আৰু তেওঁৰ সংগীত জীৱন আৰম্ভ হৈছিল। ১৯৫০ চনত ৰেকৰ্ডিং কৰা তেওঁৰ প্ৰথম গীত আছিল "সংসাৰকো ঝামেলা লাগদাচা কিয়া যো মেলা"।আধুনিক আৰু দেশপ্ৰেমমূলক গীত আৰু সেৱা আৰু সমৰ্পণৰ দৰে এলবামকে ধৰি ৪,০০০ৰো অধিক গীতত তেওঁ কণ্ঠদান কৰিছে।

ৰেডিঅ’ নেপালৰ শ্ৰেষ্ঠ সংগীতজ্ঞ বঁটা, সুভা ৰায়ভিছেক পদক, গোৰ্খা দক্ষিণ বহু পঞ্চম, চিন্নলতা সংগীত বঁটা আদি সন্মানেৰে তেওঁক সন্মানিত কৰা হৈছে। গীতৰ কথা আৰু সুৰ ৰচনাৰ বাবেও তেওঁক জনা যায়। তেওঁ "জাহি ৰা জুহি ফুল মালা গনসি দুৱাইলে লাউনলা" আৰু "জিন্দগী ভৰি নাচুতিনি গৰি চাইনো জোদাউনলা" আদি জনপ্ৰিয় গীত ৰচনা কৰিছে।

২০০৭ চনৰ ২১ ডিচেম্বৰত কাঠমাণ্ডুত ৭৮ বছৰ বয়সত কৈইলী দেৱী মাথেমাৰ মৃত্যু হয়।

তথ্য সংগ্ৰহ

শ্ৰেণী:নেপালৰ কণ্ঠশিল্পী
মুৰিমুৰিয়া

প্ৰাক-খ্ৰীষ্টান ফিজিৰ পৌৰাণিক কাহিনীত মুৰিমুৰিয়া পাতালৰ অংশ। ফিজিৰ ধৰ্ম অনুসৰি মানুহৰ মৃত্যুৰ পিছত তেওঁৰ আত্মাক এজন অপ্সৰাই পানীৰ ওপৰেৰে লৈ আহে, আৰু আনফালে আত্মাৰ পথ (ছালা নি ইয়ালো)ৰ মাজেৰে গৈ বহু বিপদৰ সম্মুখীন হ’বলগীয়া হয়। অবিবাহিত পুৰুষৰ বাবে এই পথত জীয়াই থকাৰ কোনো সম্ভাৱনা নাই যেন লাগে, কাৰণ তেওঁলোকে পৰী মহিলাৰ পৰা পলায়ন কৰিলেও তেওঁলোকক নাংগনাংগা দানৱৰ দ্বাৰা হত্যা কৰা হ'ব, যিহেতু ইয়াৰ পৰা কোনেও কেতিয়াও আঁতৰি নাযায়, আনহাতে বিবাহিত পুৰুষসকলে বাচি থাকিব পাৰিব, যদিহে তেওঁলোকে পাণ্ডানুছ গছ আৰু অস্ত্ৰধাৰী দৈত্য আত্মাৰ হত্যাকাৰীক সহ্য কৰে।

মুৰিমুৰিয়াক সুখৰ নহয়, অসুখৰ ঠাই বুলি গণ্য কৰা হয়। সেইবাবেই মুৰিমুৰিয়াত বাস কৰাৰ বৈশিষ্ট্য হৈছে শাস্তি আৰু শান্তি দুয়োটা। মুৰিমুৰিয়াত থকা কিছুমান আত্মাই জীৱিত অৱস্থাত কৰা পাপৰ শাস্তি পায়। কিন্তু এই পাপবোৰ খ্ৰীষ্টানসকলৰ পাপৰ ধাৰণাবোৰৰ সৈতে মিল থকাটো বাধ্যতামূলক নহয়। যিসকলে জীৱনত শত্ৰুক হত্যা কৰা নাছিল তেওঁলোকক সমূহীয়াকৈ গোৰ মাৰিবলৈ বাধ্য কৰা হয়, যিটোক আটাইতকৈ অৱমাননামূলক শাস্তি হিচাপে গণ্য কৰা হয়। যিসকলৰ কাণ বিন্ধা কৰি যোৱা নাছিল, তেওঁলোকৰ কান্ধত চিৰদিনৰ বাবে কাঠৰ টুকুৰা কঢ়িয়াই নিবলৈ বাধ্য হয়, যাৰ পৰা টাপা কাপোৰ পিটি উলিওৱা হয়, যিবোৰ দেখা সকলোৱে উপহাস কৰে। টাটু নকৰা মহিলাসকলক ভূতে খেদি ফুৰে যিয়ে চোকা খোলা ব্যৱহাৰ কৰি ছালখন ফালি পেলায় বা ৰুটিলৈ ৰূপান্তৰিত কৰে। যিয়ে দেৱতাক অসন্তুষ্ট কৰা কাম কৰে তেওঁক মুখ শাৰী শাৰীকৈ পাৰি লৈ কচুগুটি ৰোপন কৰা হয়।

তথ্যসূত্ৰ

শ্ৰেণী:ফিজিৰ শ্ৰুতিকথা
শ্ৰেণী:পৌৰাণিক কথা
তামুলপুৰ জিলা

তামুলপুৰ জিলা অসমৰ এখন অন্যতম নৱগঠিত জিলা। অসম কেবিনেটে বাক্সা জিলাৰ তামুলপুৰ মহকুমাক জিলালৈ উন্নীত কৰা প্ৰস্তাৱ গৃহীত কৰে। ২০২২ চনৰ ২৩ জানুৱাৰী তাৰিখে অসমৰ ৰাজ্যপাল জগদীশ মুখীয়ে তামুলপুৰক চৰকাৰীভাৱে জিলালৈ উন্নীত কৰাৰ কথা ঘোষণা কৰে। ই বড়োলেণ্ড ক্ষেত্ৰীয় পৰিষদৰ অন্তৰ্ভুক্ত পঞ্চমখন জিলা। তামুলপুৰ জিলালৈ উন্নীত কৰাৰ লগে লগে অসমৰ মুঠ জিলাৰ সংখ্যা ৩৫ খন হয়। তামুলপুৰ জিলাৰ সদৰ হৈছে তামুলপুৰ। অসম প্ৰশাসনিকসেৱাৰ বিষয়া সীমান্ত কুমাৰ দাস তামুলপুৰ জিলাৰ প্ৰথম উপায়ুক্ত।

নামৰ উৎপত্তি

তামুলপুৰ নামৰ উৎপত্তি সন্দৰ্ভত এডৱাৰ্ড গেইটৰ বৰ্ণনাত ১৮৬৪-৬৬ চনত ইংৰাজ আৰু ভূটীয়াসকলৰ মাজত হোৱা ৰণৰ বৰ্ণনা আছে। গেইটৰ মতে সেই সময়ত দেৱানগিৰি অঞ্চলত ভয়ংকৰ অভিযান চলিছিল আৰু গুৱাহাটীৰপৰা কৰ্ণেল কেম্বল ছাহাবে ছটা কোম্পানী লৈ আগুৱাই আহি নামনিৰ সমতল ভূমিত তম্বু তৰি ছাউনী পাতিছিল। কিন্তু ভূটীয়াসকলে নিশাৰ শিবিৰ আক্ৰমণ কৰি ইংৰাজৰ তম্বুবোৰ পুৰি পেলাইছিল। তম্বু পুৰি দিয়া বাবে ঠাইখিনি তম্বুপোৰা-তাম্বোলপুৰ-তামুলপুৰ হোৱা বুলি মত পোষণ কৰা হয়। তামুলপুৰ চহৰৰ নামৰ পৰায়ে নৱগঠিত জিলাখনৰ নাম তামুলপুৰ ৰখা হয়।

ভৌগোলিক অৱস্থিতি

তামুলপুৰ হিমালয়ৰ পাদদেশত অৱস্থিত ভাৰত-ভূটান সীমান্তৱৰ্তী এক অঞ্চল। ভূটানৰপৰা বৈ অহা মটঙা আদি নদী তামুলপুৰ মাজমজীয়াৰে বৈ গৈ নামনিত নোনা নাম লৈ বৰলীয়া নদীত মিলিত হৈ ব্ৰহ্মপুত্ৰত বিলীন হৈছে।

জন গাঁথনি

তামুলপুৰ মহকুমাটোত অসমীয়া, বড়ো, ৰাভা, আদিবাসী, বঙালী, নেপালী আদিকে ধৰি প্ৰায় চৈধ্যটা জাতি-জনজাতিয়ে সম্প্ৰীতিৰে‌ বসবাস কৰে।

উল্লেখযোগ্য শৈক্ষিক প্ৰতিষ্ঠান

জিলাখনৰ উল্লেখযোগ্য শিক্ষানুষ্ঠানসমূহ-
গোৰেশ্বৰ মহাবিদ্যালয়, গোৰেশ্বৰ
তামুলপুৰ মহাবিদ্যালয়, তামুলপুৰ
তামুলপুৰ ডিগ্ৰী মহাবিদ্যালয়, তামুলপুৰ
তামুলপুৰ কমাৰ্চ কলেজ, তামুলপুৰ
গোৰেশ্বৰ উচ্চতৰ মাধ্যমিক বিদ্যালয়, গোৰেশ্বৰ
তামুলপুৰ উচ্চতৰ মাধ্যমিক বিদ্যালয়, তামুলপুৰ
কেন্দ্ৰীয় বিদ্যালয়, তামুলপুৰ

উল্লেখযোগ্য স্থানসমূহ

তামুলপুৰ আৰু গোৰেশ্বৰ জিলাখনৰ প্ৰধান বাণিজ্য কেন্দ্ৰ। দ্বাৰকুছি, ডেফেলি, কাউৰবাহা, কুমাৰীকাটা, নাগ্ৰীজুলি, বাঙালীপাৰা, নাওকাটা, মহৰীপাৰা, কালাকুছি আদি আন আন গুৰুত্বপূৰ্ণ অঞ্চল। জিলাখনৰপৰা ভূটানৰ লগত যোগাযোগৰ সু-ব্যৱস্থা আছে। দৰঙ্গামেলাৰ সমীপত ভূটানৰ চান্দ্ৰুপ-জংখাৰ মাজত যোগাযোগৰ ব্যৱস্থা আছে। জিলাখনৰ বগামাটি এক উল্লেখযোগ্য বনভোজৰ থলী। ইয়াত ইক কেম্প, পৰ্বতাৰোহণ আদিৰ ব্যৱস্থা গঢ় লৈ উঠিছে।

উল্লেখযোগ্য নদী

জিলাখনৰ মাজেৰে কেইবাখনো নৈ, উপনৈ বৈ গৈছে। সেইবোৰৰ ভিতৰত পুঠিমাৰী, শুক্লাই, বৰলীয়া, পাগলাদিয়া, লখাইতৰা, গেৰুৱা, কলাজল, সোণজুৰি আদি অন্যতম। অৱশ্যে দুখনমান নৈৰ নাম ঠাইবিশেষে অন্য নামেৰেও জনা যায়।

অৰ্থনৈতিক দিশ

জিলাখনৰ অধিকাংশ লোক কৃষিকৰ্মৰ লগত জড়িত। ধান আৰু সৰিয়হৰ লগতে প্ৰচুৰ শাক-পাচলিৰ উৎপাদন কৰা হয়। দুখনমান চাহবাগানো আছে। জিলাখনত প্ৰচুৰ কল উৎপাদন হয়। বস্ত্ৰ উৎপাদন, পশুপালন আন এক অৰ্থনৈতিক দিশ।

তথ্য উৎস

শ্ৰেণী:অসমৰ জিলা
শ্ৰেণী:তামোলপুৰ জিলা
জেনা জেমছন

জেনা মেৰী মাছলি ( ইংৰাজী : Jenna Marie Massoli; জন্ম: ৯ এপ্ৰিল, ১৯৭৪; পেছাগতভাৱে জেনা জেমছন নামেৰে পৰিচিত), এগৰাকী আমেৰিকান ব্যৱসায়ী, লেখিকা, টেলিভিছন ব্যক্তিত্ব আৰু প্ৰাক্তন পৰ্ণগ্ৰাফিক চলচ্চিত্ৰৰ অভিনেত্ৰী। তেওঁক বিশ্বৰ আটাইতকৈ বিখ্যাত প্ৰাপ্তবয়স্ক মনোৰঞ্জন অভিনেত্ৰী আৰু "পৰ্ণৰ ৰাণী" হিচাপে নিৰ্বাচিত কৰা হৈছে।

১৯৯৩ চনত জেমছনে ষ্ট্ৰিপাৰ আৰু গ্লেমাৰ মডেল হিচাপে কাম কৰাৰ পিছত কামোদ্দীপক ভিডিঅ'ত অভিনয় কৰিবলৈ আৰম্ভ কৰে। ১৯৯৬ চনলৈকে তেওঁ তিনিটা প্ৰধান প্ৰাপ্তবয়স্ক চিনেমা সংস্থাৰ প্ৰতিটোৰ পৰা "টপ নিউকামাৰ" বঁটা লাভ কৰিছিল। তাৰ পিছত তেওঁ ৩৫টাতকৈও অধিক প্ৰাপ্তবয়স্ক-ভিডিঅ' বঁটা লাভ কৰিছে, আৰু এক্স-ৰেটেড ক্ৰিটিকছ অৰ্গেনাইজেচন (এক্সআৰচিঅ') আৰু এডাল্ট ভিডিঅ' নিউজ (এভিএন) হলছ অৱ ফেমত অন্তৰ্ভুক্ত কৰা হৈছে।

জেমছনে ২০০০ চনত জে গাৰ্ডিনাৰ সৈতে প্ৰাপ্তবয়স্ক-মনোৰঞ্জন কোম্পানী ক্লাবজেনা প্ৰতিষ্ঠা কৰে, যাক তেওঁ পিছলৈ বিয়া কৰায় আৰু বিবাহ বিচ্ছেদ কৰে। প্ৰথম অৱস্থাত এটা একক ৱেবছাইট, এই ব্যৱসায়টোৱে আন তাৰকাৰ অনুৰূপ ৱেবছাইট পৰিচালনাৰ দিশত সম্প্ৰসাৰিত হৈছিল আৰু ২০০১ চনত যৌন সম্পৰ্কীয় ভিডিঅ’ নিৰ্মাণ কৰিবলৈ আৰম্ভ কৰিছিল। এনেধৰণৰ প্ৰথমখন চিনেমা ব্ৰায়ানা লাভছ জেনা ( ব্ৰায়ানা বেংকছৰ সৈতে) ২০০৩ চনৰ এভিএন বঁটাত ২০০২ চনৰ বাবে বেষ্ট-চেলাৰ আৰু বেষ্ট-ৰেণ্টিং পৰ্ণগ্ৰাফিক শিৰোনাম হিচাপে নিৰ্বাচিত হয়। ২০০৫ চনলৈকে ক্লাবজেনাৰ ৰাজহ আছিল ৩০ মাৰ্কিন ডলাৰ  লাভৰ আধা বুলি অনুমান কৰা হৈছে।

১৯৯৭ চনত হাৱাৰ্ড ষ্টাৰনৰ ছবি প্ৰাইভেট পাৰ্টছত সৰু ভূমিকা লোৱাৰ পৰা আৰম্ভ কৰি জেমছনে মূলসুঁতিৰ পপ সংস্কৃতিলৈও পাৰ হৈ গৈছে। কেইবাটাও অতিথি-আয়োজক আৰু বিভিন্ন টেলিভিছন অনুষ্ঠানত অতিথি অভিনয়ৰ সৈতে তেওঁৰ মূলসুঁতিৰ উপস্থিতি অব্যাহত আছিল। প্লেবয় টিভিয়ে তেওঁৰ জেনাৰ আমেৰিকান চেক্স ষ্টাৰ ৰিয়েলিটি শ্ব’ আয়োজন কৰিছিল, য’ত উচ্চাকাংক্ষী পৰ্ণ তাৰকাসকলে ক্লাবজেনাৰ চুক্তিৰ বাবে প্ৰতিযোগিতাত অংশগ্ৰহণ কৰিছিল। ২০০৪ চনত তেওঁৰ আত্মজীৱনী হাউ টু মেক লাভ লাইক এ পৰ্ণ ষ্টাৰ: এ ক'চনেৰী টেলে নিউয়ৰ্ক টাইমছৰ বেষ্ট চেলাৰ তালিকাত ছয় সপ্তাহ কটায়।

জেমছনে ২০০৮ চনৰ এভিএন এৱাৰ্ডছত পৰ্ণগ্ৰাফীৰ পৰা অৱসৰ লোৱাৰ কথা ঘোষণা কৰে, তেওঁ কয় যে তেওঁ কেতিয়াও উদ্যোগটোলৈ ঘূৰি নাহে। যদিও তেওঁ এতিয়া পৰ্ণগ্ৰাফিক ছবিত অভিনয় নকৰে, ২০১৩ চনৰ পৰা তেওঁ ৱেবকেম মডেল হিচাপে কাম কৰিবলৈ আৰম্ভ কৰে। যদিও প্ৰকৃততে তেওঁলোকে প্ৰায় একে আনজনৰ অভিভাৱক হিচাপে নিজকে নিৰ্ধাৰণ কৰিছিল।

শৈশৱকালত, জেম্‌ছনে নিয়মিতভাৱে সৌন্দৰ্য প্ৰতিযোগিতাত অংশগ্ৰহণ কৰিছিল আৰু বেলি নৃত্যৰ পাঠ ল’লে।

নৃত্যৰ বাহিৰে, ১৯৯১ চনৰ পাছৰ ভাগত, তেওঁ লছ এঞ্জেলছত ফটোগ্ৰাফাৰ চুজ ৰেণ্ডেলৰ বাবে নগ্ন ফটো তুলি 'পেণ্টহাউছ' মেগাজিনত উপস্থাপন হোৱাৰ লক্ষ্য লৈ কাম কৰিছিল। যদিও পাছত এইটো ভুল নিদান বুলি প্ৰমাণিত হয়।

১ ফেব্ৰুৱাৰী, ২০২৩ত টিকটক ভিডিঅ'ত জেমছনে ঘোষণা কৰে যে তেওঁ আৰু বিটনৰ সম্পৰ্ক শেষ হৈছে, আৰু তেওঁ বৰ্তমানে ইনফ্লুৱেন্সাৰ তথা কেশসজ্জাৰ সৈতে জড়িত জেছি ল'লেছৰ সৈতে সম্পৰ্কত আছে।

১৭ এপ্ৰিল, ২০২৪ত জেমছনৰ পত্নী জেছি ল'লেছে তেওঁৰ লগত হোৱা বিবাহ বাতিল কৰিবলৈ আবেদন কৰে। ল'লেছে তেওঁৰ ইনষ্টাগ্ৰামত এটা ভিডিঅ'ত কয় যে "৫০ বছৰীয়া পূৰ্বৰ পৰ্ণ তাৰকাজনৰ অত্যধিক মদ্যপানে তেওঁৰ এই সিদ্ধান্ত লোৱাৰ কাৰণ।"

বাহ্যিক সংযোগ

Profile on AVN আলোচনী।
Profile on Biography.com]
Jenna Jameson profile at Playboy.com

তথ্যসূত্ৰ

শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
শ্ৰেণী:আমেৰিকান অভিনয় শিল্পী
শ্ৰেণী:লেখিকা
শ্ৰেণী:নৃত্যশিল্পী
শ্ৰেণী:মডেল
শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:উভলিংগী পৰ্ণগ্ৰাফিক চলচ্চিত্ৰ অভিনেত্ৰী
আৰতি (১৯৬২ চলচ্চিত্ৰ)

আৰতি' ১৯৬২ চনত ফণী মজুমদাৰৰ পৰিচালিত আৰু তাৰাচান্দ বৰজাত্যৰ প্ৰযোজনাত নিৰ্মিত ভাৰতীয় হিন্দী ভাষাৰ এখন ছবি। ছবিখনত মীনা কুমাৰীয়ে আৰতিৰ শিৰোনাম চৰিত্ৰত অভিনয় কৰিছে। আন আন গুৰুত্বপূৰ্ণ চৰিত্ৰত আছে অশোক কুমাৰ, প্ৰদীপ কুমাৰ আৰু শশীকলা। প্ৰফুল্ল দেশাইৰ ৰচনা কৰা “সংস্কাৰ লক্ষ্মী” নামৰ নাটকৰ আধাৰত ছবিখন নিৰ্মাণ কৰা হৈছে।

বঁটা

১৯৬৩ চনৰ ফিল্মফেয়াৰ বঁটাত আৰতিয়ে দুটা মনোনয়ন লাভ কৰে আৰু তাৰে এটাত শশীকলাই শ্ৰেষ্ঠ সহযোগী অভিনেত্ৰীৰ বঁটা পায়। এয়া আছিল শশীকলাৰ প্ৰথম ফিল্মফেয়াৰ বঁটা। সেই বছৰতে মীনা কুমাৰীয়ে শ্ৰেষ্ঠ অভিনেত্ৰীৰ তিনিওটা মনোনয়ন লাভ কৰি অভিলেখ গঢ়িছিল আৰু অৱশেষত চাহিব বিবি ঔৰ গুলামৰ হৈ জয়লাভ কৰে। বংগ চলচ্চিত্ৰ সাংবাদিক সংস্থাই আৰতিক বছৰৰ নৱম শ্ৰেষ্ঠ ভাৰতীয় ছবি হিচাপে স্বীকৃতি দিয়ে, আৰু ইয়াক অতিৰিক্ত তিনিটা প্ৰতিযোগিতামূলক বঁটা প্ৰদান কৰে।
ফিল্মফেয়াৰ বঁটা
শ্ৰেষ্ঠ সহযোগী অভিনেত্ৰী- শশীকলা
বেংগল জাৰ্নলিষ্টছ্ এছোচিয়েচন এৱাৰ্ড (BJFA)
শ্ৰেষ্ঠ অভিনেত্ৰী (হিন্দী)- মীনা কুমাৰী
শ্ৰেষ্ঠ সহযোগী অভিনেত্ৰী-শশীকল
শ্ৰেষ্ঠ শব্দগ্ৰহণ- আৰ জি পুষলকৰ

প্ৰসংগ

বাহ্যিক সংযোগ

শ্ৰেণী:হিন্দী চলচ্চিত্ৰ
শ্ৰেণী:১৯৬২ বৰ্ষৰ চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
পানাবাকা লক্ষ্মী

ড° পানাবাকা লক্ষ্মী (, জন্ম ৬ অক্টোবৰ ১৯৫৮) এগৰাকী ভাৰতীয় ৰাজনীতিবিদ৷ তেওঁ প্ৰাক্তন কেন্দ্ৰীয় স্বাস্থ্য, পৰিয়াল কল্যাণ ৰাজ্য মন্ত্ৰী (২০০৪-২০০৯) আৰু কেন্দ্ৰীয় বস্ত্ৰ ৰাজ্য মন্ত্ৰী (২০০৯-২০১২)। অন্ধ্ৰ প্ৰদেশৰ বাপাটলা সমষ্টিক তেওঁ প্ৰতিনিধিত্ব কৰিছিল৷ তেওঁ সংযুক্ত অন্ধ্ৰপ্ৰদেশৰ ভাৰতীয় জাতীয় কংগ্ৰেছৰ সদস্য আছিল। এতিয়া তেওঁ তেলেগু দেশম পাৰ্টি (টিডিপি)ৰ প্ৰতিনিধি।

ব্যক্তিগত জীৱন

ড° পানাবাকা লক্ষ্মীৰ জন্ম নেল্লোৰৰ (অন্ধ্ৰ প্ৰদেশ) কাৱলীত৷ তেওঁৰ বিবাহ হয় ড° পি কৃষ্ণইয়া লগত৷ তেওঁলোকৰ দুগৰাকী কন্যা আছে। অন্ধ্ৰ বিশ্ববিদ্যালয়ৰ পৰা ৰাজহুৱা প্ৰশাসনত তেওঁ এম.এ. ডিগ্ৰী লাভ কৰিছিল৷

কৰ্মজীৱন

নেল্লোৰৰ পৰা ১১, ১২, আৰু ১৪ নং লোকসভালৈ আৰু বাপাটলাৰ পৰা ১৫ নং লোকসভালৈ তেওঁ নিৰ্বাচিত হয়। তেখেতে ইউপিএ চৰকাৰৰ স্বাস্থ্য আৰু পৰিয়াল কল্যাণ মন্ত্ৰালয় (২০০৪–০৯), পেট্ৰলিয়াম আৰু প্ৰাকৃতিক গেছ মন্ত্ৰালয় আৰু বস্ত্ৰ মন্ত্ৰালয় (২০০৯–১৪)ৰ ৰাজ্যিক মন্ত্ৰী আছিল।

২০১৯ চনৰ লোকসভা নিৰ্বাচনত তিৰুপতিৰ পৰা টিডিপিৰ প্ৰাৰ্থী হিচাপে ৱাইএছআৰচিপিৰ বল্লী দুৰ্গা প্ৰসাদ ৰাওৰ বিৰুদ্ধে প্ৰতিদ্বন্দ্বিতা কৰি পৰাজয় বৰণ কৰিছিল।২০২১ চনত সাংসদ বল্লী দুৰ্গা প্ৰসাদ ৰাওৰ মৃত্যুৰ পিছত খালী হৈ থকা তিৰুপতি আসনৰ পৰাই তেওঁ লোকসভাৰ উপ-নিৰ্বাচনত অংশগ্ৰহণ কৰে আৰু পৰাস্ত হয়৷

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
বেডচাইডাৰ ডট অৰ্গ

বেডচাইডাৰ ডট অৰ্গ (Bedsider.org) হৈছে ১৮–২৯ বছৰ বয়সৰ মহিলাসকলৰ বাবে এটা বিনামূলীয়া জন্ম নিয়ন্ত্ৰণ সমৰ্থন নেটৱৰ্ক। নেটৱৰ্কটো পৰিচালনা কৰে দ্য নেচনেল কেম্পেইন টু প্ৰিভেণ্ট টিন এণ্ড আনপ্লেনড প্ৰেগনেন্সি; ৱাশ্বিংটন ডি চিত অৱস্থিত এটা গৱেষণা ভিত্তিক অলাভজনক, অদলীয় সংস্থা ২০১১ চনৰ নৱেম্বৰ মাহত আৰম্ভ হোৱা ইয়াৰ লক্ষ্য হৈছে মহিলাসকলক তেওঁলোকৰ বাবে উপযুক্ত জন্ম নিয়ন্ত্ৰণ পদ্ধতি বিচাৰি উলিওৱাত সহায় কৰা আৰু ইয়াক কেনেকৈ ধাৰাবাহিকভাৱে আৰু ফলপ্ৰসূভাৱে ব্যৱহাৰ কৰিব লাগে সেই বিষয়ে শিকাব পৰাটো। এই অভিযানটো আইডিইঅ', এটা বিশ্বব্যাপী উদ্ভাৱন আৰু ডিজাইন প্ৰতিষ্ঠান আৰু কাৰ্বন ফাইভ, চান ফ্ৰান্সিস্কোৰ এটা উন্নয়ন সংস্থাৰ সৈতে অংশীদাৰিত্বৰে বিকশিত কৰা হৈছে।

বেডছাইডাৰে ব্যৱহাৰকাৰীসকলক গৰ্ভনিৰোধৰ সকলো উপলব্ধ পদ্ধতি অন্বেষণ আৰু তুলনা কৰিবলৈ, জন্ম নিয়ন্ত্ৰণ বা এপইণ্টমেণ্টৰ সোঁৱৰণী স্থাপন কৰিবলৈ, আৰু গৰ্ভনিৰোধৰ বিভিন্ন পদ্ধতিৰ সৈতে যুৱক-যুৱতী আৰু যুৱতীসকলৰ ব্যক্তিগত অভিজ্ঞতাৰ ভিডিঅ’ চাবলৈ সঁজুলি প্ৰদান কৰে। বেডছাইডাৰে যৌনতা, প্ৰেম আৰু জীৱনৰ ওপৰত সাপ্তাহিকভাৱে এটা স্তম্ভৰ লগতে জন্ম নিয়ন্ত্ৰণৰ বিষয়ে মিথক নুই কৰা এনিমেটেড শ্বৰ্টৰ ধাৰাবাহিকতাও আগবঢ়ায়। ইয়াৰ উপৰি বেডছাইডাৰে গৰ্ভনিৰোধৰ শেহতীয়া খবৰ প্ৰদান কৰে আৰু ৱেবছাইট দৰ্শকক তেওঁলোকৰ জিপ ক’ড টাইপ কৰি কাউণ্টাৰৰ জৰিয়তে গৰ্ভনিৰোধ প্ৰদান কৰা ওচৰৰ স্থান বিচাৰি উলিয়াব পাৰে।
বেডছাইডাৰ মোবাইল আৰু ইয়াক আইফোন বা এণ্ড্ৰইড ডিভাইচত ব্যৱহাৰ কৰিব পাৰি।

ইতিহাস

২০১১ চনৰ ১০ নৱেম্বৰত এড কাউন্সিলে বেডছাইডাৰ কাৰ্যসূচীৰ সমৰ্থনত এক বৃহৎ বিপণন অভিযান আৰম্ভ কৰে। বিজ্ঞাপন পৰিষদে সৃষ্টি কৰা বিজ্ঞাপন আৰু পিএছএসমূহে একাধিক সংবাদ মাধ্যমৰ জৰিয়তে গুৰুত্বপূৰ্ণ সামাজিক সমস্যাসমূহৰ সমাধান কৰে। এই বিজ্ঞাপনসমূহ বেডছাইডাৰ ডট অৰ্গত পোৱা যাব, কিন্তু টেলিভিছন আৰু বাতৰি কাকত আৰু অন্যান্য প্ৰকাশনসমূহতো ব্যৱহাৰ কৰা হ'ব যাতে বেডছাইডাৰক দেশজুৰি যুৱতীসকলৰ বাবে এক আহিলা হিচাপে অধিক প্ৰচাৰ কৰিব পৰা যায়।

সন্মান আৰু প্ৰেছ কভাৰেজ

বেডছাইডাৰে ইয়াৰ ডিজাইন আৰু বিন্যাসৰ বাবে বঁটা লাভ কৰিছে, আৰু এছ'চিয়েটেড প্ৰেছ আৰু চিএনএনৰ দৰে সংবাদ মাধ্যমৰদ্বাৰা গ্ৰহণযোগ্যতা লাভ কৰিছে। ইয়াৰ উপৰি বেডছাইডাৰে বহুতো চিকিৎসা আৰু জনস্বাস্থ্য গোটৰ সমৰ্থনো লাভ কৰিছে।
বেডছাইডাৰত পোৱা সকলো চিকিৎসা বিষয়-বস্তু বহু বিশেষজ্ঞৰ সহায়ত প্ৰস্তুত কৰা হৈছিল যিসকল দ্য নেচনেল কেম্পেইন টু প্ৰিভেণ্ট টিন এণ্ড আনপ্লেনড প্ৰেগনেন্সিৰ মেডিকেল এডভাইজাৰী কমিটিৰ অংশ।

তথ্যসূত্ৰ

শ্ৰেণী:মহিলাৰ সমস্যা
শ্ৰেণী:মহিলা সংগঠন
সন্দীপ মহেশ্বৰী

সন্দীপ মহেশ্বৰী ভাৰতৰ এগৰাকী উদ্যোক্তা, ইউটিউবাৰ আৰু প্ৰেৰণাদায়ী বক্তা৷ তেওঁ বিশ্বৰ সবাতোকৈ জনপ্ৰিয় অনুপ্ৰেৰণাদায়ী বক্তাসকলৰ ভিতৰত এজন৷

উদ্ধৃতিসমূহ

সমস্যা আৰু সংগ্ৰাম যিমানেই ডাঙৰ হ’ব সফলতাও সিমানেই ডাঙৰ হ’ব৷
যেতিয়া আপুনি সংগ্ৰাম কৰে, তেতিয়া হয় সফল হ’ব নহয় বিফল হ’ব৷ দুয়োটা পৰিস্থিতিতে আপুনি শিকিব আৰু আগবাঢ়িব৷
সফলতা শ্ৰেষ্ঠ হোৱাটো নহয়, কালিৰ তুলনাত ভাল হোৱাটোহে৷
আপুনি যিয়েই নকৰক, আগ্ৰহেৰে কৰক নহ’লে নকৰিব।
সফলতা অভিজ্ঞতাৰ পৰা আহে, আৰু অভিজ্ঞতা প্ৰাপ্ত হয় বেয়া অভিজ্ঞতাৰ পৰা।
যি ব্যক্তি কেতিয়াও বিফল হোৱা নাই, তেওঁ কেতিয়াও চেষ্টা কৰা নাই৷
পৰিস্থিতি আমাৰ নিয়ন্ত্ৰণত নাথাকে কিন্তু আমি ইয়াৰ প্ৰতি কৰিব পৰা প্ৰতিক্ৰিয়া আমাৰ নিয়ন্ত্ৰণত থাকে।
আনৰ আধিপত্য বিস্তাৰ কৰিবলৈ নহয়, নিজকে জয় কৰিবলৈহে শক্তিশালী হওক৷
পৰাজয়লৈ ভয় নকৰিলে আপোনাক কোনেও কেতিয়াও পৰাস্ত কৰিব নোৱাৰে।

লগতে চাওক

মিষ্টাৰ ৰাজকুমাৰ

উৎস

শ্ৰেণী:ভাৰতৰ ব্যক্তি
শ্ৰেণী:ইউটিউবাৰ
অৰুণা বিশ্বাস

অৰুণা বিশ্বাস এগৰাকী বাংলাদেশী টেলিভিছন, মঞ্চ আৰু চলচ্চিত্ৰ অভিনেত্ৰী। তেওঁ এগৰাকী টেলিভিছন নাটকৰ পৰিচালিকাও।

ব্যক্তিগত জীৱন

অৰুণা বিশ্বাস যাত্ৰা আন্দোলনৰ কৰ্মী তথা যাত্ৰা শিল্পী অমলেন্দু বিশ্বাস আৰু জ্যোৎস্না বিশ্বাসৰ কন্যা।

তেওঁৰ এজন পুত্ৰ আছে, যাৰ নাম শুদ্ধ, যি বৰ্তমান কানাডাত বাস কৰে।

কৰ্মজীৱন

অৰুণা বিশ্বাসে ১৯৮৬ চনত চলচ্চিত্ৰ জগতত আত্মপ্ৰকাশ কৰে।

তেওঁ প্ৰযোজনা সংস্থা যাত্ৰাভিশনৰ অধ্যক্ষ হিচাপেও কাৰ্যনিৰ্বাহ কৰে। ২০১৯ চনৰ ভিতৰত তেওঁ শতাধিক চলচ্চিত্ৰত অভিনয় কৰিছে। কানাডাত কেইবছৰ থকা পিছত তেওঁ পুনৰ বাংলাদেশলৈ ঘূৰি আহে আৰু চেনেল আইৰ বাবে অন্নৰকমৰ লজ্জা শীৰ্ষক টেলিভিছন ধাৰাবাহিক পৰিচালনা কৰে। তাৰ পিছত তেওঁ কাজী নজৰুল ইছলামৰ দোলনচাঁপা, ৰবীন্দ্ৰনাথ ঠাকুৰৰ দৃষ্টিদান, আৰু শৰৎচন্দ্ৰ চট্টোপাধ্যায়ৰ কেইবাখনো সাহিত্যকৰ্ম টেলিভিছনত ৰূপান্তৰ কৰে।

বিশ্বাসে 'এনটিভিত ফুড কেৰাভান আৰু একুশে টেলিভিছনত নাচে গানেই নম্বৰ ৱানৰ দৰে টেলিভিছন শ্ব' আয়োজন কৰিছিল।

বিতৰ্ক

২০২৪ চনত সংঘটিত ছাত্ৰ–জনতাৰ অভ্যুত্থানৰ সময়ত অৰুণা বিশ্বাসে চৰকাৰৰ পক্ষে মত প্ৰকাশ কৰিছিল, যি সময়ছোৱাত আৱামী লীগ চৰকাৰৰ বিৰুদ্ধে প্ৰতিবাদকাৰীসকলৰ ওপৰত দমন আৰু হিংসাৰ অভিযোগ উঠিছিল।

সংবাদ অনুসাৰে, আৱামী লীগ-সংলগ্ন কেইবাজনো শিল্পী, যাৰ ভিতৰত অৰুণা বিশ্বাসো আছিল, আলো আসবেই নামৰ এটা হোৱাটছএপ গোটত সক্ৰিয় আছিল। এই গোটটো অভিনেতা ফিৰদৌচ আহমেদৰ নেতৃত্বত পৰিচালিত হৈছিল বুলি কোৱা হয়, আৰু ইয়াৰ উদ্দেশ্য আছিল আন্দোলনৰ বিৰুদ্ধে অৱস্থান লোৱা। অসহযোগ পৰ্যায়ৰ পাছত, ৩ ছেপ্টেম্বৰ ২০২৪ তাৰিখে সামাজিক মাধ্যমত এই হোৱাটছএপ গোটৰ বুলি দাবী কৰা কথোপকথনৰ স্ক্ৰিনশ্বট প্ৰকাশ পায়। সেই কথোপকথনত তেওঁ প্ৰতিবাদকাৰীসকলৰ ওপৰত “গৰম পানী ঢালিব লাগে” বুলি কোৱা আৰু সকলো প্ৰতিবাদকাৰীক ‘জামাত-শিবিৰ’ৰ কৰ্মী বুলি আখ্যা দিয়া বুলি উল্লেখ আছিল, যাৰ ফলত অনলাইন জগতত ব্যাপক সমালোচনা হয়।

বিতৰ্কৰ পাছত, ২০২৪ চনৰ ছেপ্টেম্বৰ মাহত অৰুণা বিশ্বাসে বাংলাদেশ ত্যাগ কৰি তেওঁৰ পুত্ৰৰ ওচৰলৈ কানাডালৈ যায়।

চলচ্চিত্ৰ

চাপা ডাঙ্গাৰ বউ (১৯৮৬)
পৰশ পাথৰ (১৯৮৬)
দুৰ্নাম (১৯৮৯)
সম্মান
কৈফিয়ত
মায়েৰ কান্না
গণ আন্দোলন
হত্যা
গৰী‌বেৰ সংসাৰ
প্ৰেমশ‌ক্তি
দংশন
চৰম আঘাত
দয়াবান
মিষ্টাৰ মাওলা
বন্ধু বেঈমান
মহা গ্যাঞ্জাম
সত্যেৰ সংগ্ৰাম
হিংসাৰ আগুন
খুনী আসামী
প্ৰেম প্ৰতিশোধ
বেনাম বাদশা
প্ৰেম শক্তি
হাঙৰ নদী গ্ৰেনেড
অৱলম্বন
চাচ্চু (২০০৬)
অসম্ভৱ
ময়নাৰ শেষ কথা (২০২৪)
অন্তৰাত্মা (২০২৫)

তথ্যসূত্ৰ

বাহ্যিক সংযোগ

শ্ৰেণী:বাংলাদেশী হিন্দু
শ্ৰেণী:বাংলাদেশৰ অভিনেত্ৰী
উচ্ছেদ

]]ৰ লোয়াৰ ইষ্ট চাইডৰ ফুটপাথত, শিশুসহ নিজৰ বয়-বস্তু লৈ থিয় হৈ থকা দুগৰাকী উচ্ছেদিত ব্যক্তি।
উচ্ছেদ হৈছে অবৈধভাৱে বাস কৰা ব্যক্তি অথবা নিয়মমতে ভাড়া আদায় নিদিয়া ভাড়াতীয়াক আইনসংগতভাৱে মাটি বা ঘৰৰ পৰা জোৰকৈ বাহিৰ কৰি দিয়া কাৰ্য। কিছুমান ক্ষেত্ৰাধিকাৰত, বন্ধকীদাতা (প্ৰায়ে, বন্ধকী ধন পৰিশোধ কৰিব নোৱাৰা পূৰ্বৰ মালিকসকল)ৰ দ্বাৰা জব্দ কৰা চৌহদৰ পৰা ব্যক্তিসকলক আঁতৰোৱাও এনে উচ্ছেদ কাৰ্যত অন্তৰ্ভুক্ত থাকিব পাৰে।

ক্ষেত্ৰাধিকাৰ (Jurisdiction)ৰ আইন অনুসৰি, ইংৰাজী ভাষাত উচ্ছেদক অন্যান্য শব্দৰ লগতে unlawful detainer, summary possession, summary dispossess, summary process, forcible detainer, ejectment, আৰু repossession বুলিও জনা যায়। তথাপিও, ঘৰৰ মালিক আৰু ভাড়াতীয়াৰ মাজত হোৱা যোগাযোগৰ ক্ষেত্ৰত উচ্ছেদ শব্দটো আটাইতকৈ বেছি ব্যৱহৃত হয়। প্ৰাসংগিক ক্ষেত্ৰাধিকাৰৰ ওপৰত নিৰ্ভৰ কৰি ভাড়াতীয়াক উচ্ছেদ কৰাৰ আগতে ঘৰৰ মালিকে উচ্ছেদৰ গোচৰত জয়ী হ’ব লাগিব বা আইনী প্ৰক্ৰিয়াৰ অন্য কোনো পৰ্যায়ত জয়ী হ’ব লাগিব। মনত ৰখা উচিত যে বহিষ্কাৰ (Ejectment) আৰু আন কিছুমান আনুষংগিক শব্দৰ দৰেই উচ্ছেদে কেৱল কিছুমান ঐতিহাসিক প্ৰসংগত (যেনে, বিগত শতিকাৰ ইংৰাজী সাধাৰণ আইন অনুসৰি) বা নিৰ্দিষ্ট ক্ষেত্ৰাধিকাৰ সম্বন্ধীয় সুনিৰ্দিষ্ট অৰ্থ ধাৰণ কৰে। ক্ষেত্ৰাধিকাৰ অনুসৰি, বৰ্তমানৰ প্ৰথা আৰু পদ্ধতিত এই পদসমূহৰ বিষয়বস্তুত ব্যাপক তাৰতম্য দেখা যায়।

নাম নিৰ্বিশেষে উচ্ছেদৰ আইনী দিশ, পদ্ধতি আৰু বিধানসমূহো অনুৰূপ আইনী সংৰচনাযুক্ত দেশ বা ৰাজ্যৰ মাজতো ভিন্ন হয়।

তথ্য উৎস

বাহ্যিক সংযোগ

Good Cause Eviction (CT)
Fighting Tenants Who Fight Eviction
New York State housing s guide
Renters in the Crosshairs from Dollars &amp; Sense, March/April 2009
The National Landlord Tenant Guide to Eviction All 50 States
California Consumer Dept Guide

শ্ৰেণী:ঘৰৰ মালিক–ভাড়াতীয়া আইন
শ্ৰেণী:ব্যক্তিগত আৰ্থিক সমস্যা
শ্ৰেণী:বলপূৰ্বক প্ৰব্ৰজন